The Minds of 99

The Minds of 99 er et prisbelønnet dansksproget post-punk rockband fra 2012. De har spillet på Orange Scene på Roskilde Festival (2015 og 2018) og haft udsolgte koncerter på de største arenaer i Danmark, Ceres Arena (Aarhus, 2019), Royal Arena (Amager, 2019), Parken (København, 2021)) og BOXEN, (Herning, 2022).

Historie

Etablering 

Niels Brandt (forsanger), Jacob Bech-Hansen (synth), Mikkel Bech-Hansen (keys) og Asger Wissing (bas) har kendt hinanden siden børnehaveklassen på Lindevangskolen på Frederiksberg. Anders Folke Larsen (guitar) og Louis Clausen (trommer) stødte til vennegruppen i begyndelsen af teenageårene. I april 2012 mødtes de seks i et køkken i Smallegade, og på Niels Brandts opfordring besluttede de at danne et band. Gruppens navn var inspireret af, at Brandt havde lyttet til The KLFs nummer Justified and Ancient, hvor der undervejs bliver rappet Make mine a "99", hvilket han fejlhørte som Minds of 99.

I sommeren 2012 tog de i sommerhus på Fanø og indspillede grundsporene til flere af de sange, som sidenhen endte på deres debutalbum. Blandt de første indspilninger var Det er Knud som er død (2014). Teksten blev oprindeligt skrevet af Tom Kristensen som reaktion på polarforskeren Knud Rasmussens død i 1933, og blev trykt i Politiken dagen efter Rasmussens død. Niels Brandt fik digtet på et postkort fra en ven og blev så draget af teksten, at han satte musik til. Senere fandt Brandt ud af, at Knud Rasmussen havde været hans morfars gudfar.

2013-2014 – KarriereKanonen og debutalbum 

I juli 2015 åbnede gruppen Orange Scene på Roskilde Festival med en koncert, der blev kaldt for den bedste åbning af Orange Scene i mange år og en af de mest mindeværdige åbningskoncerter på Orange Scene i årevis.

14. august samme år udgav gruppen singlen Stjerner på himlen, som skulle blive den første af flere til deres kommende album. I en pressemeddelelse fortalte Niels Brandt, at flere af sangene opstod i forbindelse med debutalbummet, og at det nye album var som en forlængelse af debuten – både i forhold til indhold og lyd. Sangen blev P3’s Uundgåelige.

16. oktober 2015, knap halvandet år efter debutalbummet, udsendte bandet deres andet album, Liber. Niels Brandt har om Liber sagt, at pladen hedder Liber, som er latin for "den frie". Det gennemgående tema er, at vi laver den plade, vi har lyst til at lave, og den handler i det store hele om indre frihed. Liber blev senere kåret til årets danske album af både Politiken og Berlingske.

Ved Danish Music Awards 2016 vandt gruppen i kategorien Årets danske rockudgivelse. Ved Gaffa Awards vandt den Årets danske rockudgivelse. Ved Steppeulven vandt albummet i kategorien Årets udgivelse, og The Minds of 99 vandt i kategorien Årets orkester.

2016-2019 – Solkongen 

I sommeren 2016 trådte en af bandets grundlæggere, Mikkel Bech-Hansen ud af bandet. I september 2016 sad de resterende medlemmer på Gæstgiveren på Bornholm for at beslutte, om de ville fortsætte. Til Gaffa har Niels Brandt fortalt: ”Vi sad oppe ved baren, hvor vi kunne kigge ned til venstre, hvor Gasolin' var blevet enige om at gå i opløsning og til højre, hvor vores studie lå. Så sad vi der og fandt ud af, hvad der skulle ske. Vi drak os pissehamrende fulde, og om morgenen dagen efter spillede jeg en ny sang, jeg havde skrevet for resten af bandet, og det var 'Solkongen'''.

Gruppen udsendte i oktober 2017 EP’en Solkongen (Del 1), hvorfra nummeret Ubåd med linjerne ”I min ubåd lægger jeg nu planer, flere end du aner” vakte opsigt blandt nogle medier, fordi ubådsdrabet på journalisten Kim Wall samtidig blev efterforsket. Niels Brandt understregede, at sangen var skrevet et år forinden, og bandet valgte at tage den med, fordi drabsmanden ikke skulle få lov til at ødelægge mere. 

Det fulde album blev udgivet 23. februar 2018 med Solkongen (Del 2), og blev med få undtagelser modtaget positivt og med begejstring,Hendrich, M. (2018) Solkongerne i The Minds of 99 er på toppen af deres musikalske game. Berlingske, 26. februar 2018. Hentet 7. november 2021. og blev kaldt en generationsstemme.. Arbejdet med at finde sig selv som orkester og skabe Solkongen blev skildret i Kasper Kiertzners dokumentarfilm Stor som en sol, der fik premiere på CPH:DOX den 20. marts 2018.

Gruppen spillede sommeren 2018 på Roskilde Festivalens Orange Scene foran op mod 80.000 mennesker.Poulsen, J.O. (2018) Solkongerne spillede solen sort. Gaffa, 6. juli 2018. Hentet 7. november 2021.

 2019-nu 
Gruppen lancerede i oktober 2019 deres første engelsksprogede single, 1,2,3,4, og november 2019 fulgte den dansksprogede Som fluer. 

Samme måned gennemførte bandet deres hidtil største tour i danske indendørsarenaer. The Minds of 99 optrådte ved udsolgte koncerter i Royal Stage i Aalborg, Ceres Arena i Aarhus og Royal Arena i København.

De annoncerede kort efter turneens afslutning, at de ville spille i Parken 12. september 2020,Svidt, O.R. (2020) The Minds of 99 sætter yderligere 13.000 billetter til salg i Parken . Gaffa, 29. januar 2020. Hentet 6. november 2021. men på grund af coronaviruspandemien, der førte til nedlukning af Danmark i marts 2020, blev koncerten udsat til 2021. Den udsolgte og anmelderroste koncert i Parken 11. september 2021 med 52.000 tilhørere blev det første stadionshow i Europa, efter at coronaen havde lukket verden ned 2020 og kom til at markere genåbningen af Danmark.Østergaard, M.U. (2021) The Minds of 99 beviste at Parken ikke var en kvadratcentimeter for stor. Soundvenue, 12. september 2021. Hentet 6. november 2021.Wolkoff, C. (2021) De fik ret: Koncerten i Parken blev til noget større end The Minds of 99. 13. september 2021. Hentet 6. november 2021.

Singlen Big City, Bright Lights udkom i marts 2020 suppleret af en animeret musikvideo.

 Diskografi 
 Albums 
 The Minds of 99 (maj 2014)
 Liber  (oktober 2015)
 Solkongen (februar 2018)
 Live Roskilde Festival 2018 (december 2018)
 Solkongen - Live fra Dodekalitten (december 2020)
 Infinity Action (januar 2022)
 Live i Parken (januar 2023)

 EP'er 
 Solkongen del 1 (27. oktober 2017)Solkongen del 2 (23. februar 2018)Infinity Action: Kult & B-sider (7. januar 2023)

 Singler 
 "Det er Knud som er død" (februar 2014)
 "Et barn af min tid" (april 2014)
 "Hurtige hænder" (september 2014)
 "Rav" (november 2014)
 "Stjerner På Himlen" (august 2015)
 "Ma Cherie Bon Bon" (oktober 2015)
 "Hjertet følger med" (marts 2016)
 "I'm Gonna Die" (september 2017)
 "Alle skuffer over tid" (januar 2018)
 1,2,3,4 (oktober 2019)
 Som Fluer (november 2019)
 Big City, Bright Lights (marts 2020)
 En Stemme (oktober 2020)
 Emil (juni 2021)
 Under Din Sne'' (november 2021)

Certificeringer

Liste over guld- og platinplader 
Statistik over salg af guld- og platinplader opdateres løbende af International Federation of the Phonographic Industry (IFPI) Danmark

Priser

Liste over priser

Referencer

Eksterne henvisninger 
 

 
Musikgrupper fra 2012